## Rješenje kojim se u registar fondova Republike Hrvatske upisuje završetak postupka likvidacije HPB Real d.d. zatvorenog investicijskog fonda s javnom ponudom za ulaganje u nekretnine - u likvidaciji; a iz registra fondova Republike Hrvatske

### NN 118/2011 (19.10.2011.), Rješenje kojim se u registar fondova Republike Hrvatske upisuje završetak postupka likvidacije HPB Real d.d. zatvorenog investicijskog fonda s javnom ponudom za ulaganje u nekretnine - u likvidaciji; a iz registra fondova Republike Hrvatske

HRVATSKA AGENCIJA ZA NADZOR FINANCIJSKIH USLUGA

2309

Na temelju odredaba članka 15. točke 4. alineje 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 5. Zakona o investicijskim fondovima (»Narodne novine« broj 150/05) i članka 2. stavka 6. Pravilnika kojim se uređuje postupak, troškovi i rokovi likvidacije investicijskih fondova (»Narodne novine« broj 103/07), u predmetu upisa završetka postupka likvidacije i brisanja iz registra fondova Republike Hrvatske HPB REAL d.d. zatvorenog investicijskog fonda s javnom ponudom za ulaganje u nekretnine – u likvidaciji, Hrvatska agencija za nadzor financijskih usluga 13. listopada 2011. godine donosi

RJEŠENJE

1. U registar fondova Republike Hrvatske, koji vodi Hrvatska agencija za nadzor financijskih usluga, s danom 13. listopada 2011. godine, upisuje se završetak postupka likvidacije HPB REAL d.d. zatvorenog investicijskog fonda s javnom ponudom za ulaganje u nekretnine – u likvidaciji.

2. Iz registra fondova Republike Hrvatske, koji vodi Hrvatska agencija za nadzor financijskih usluga, s danom 13. listopada 2011. godine, zbog prestanka rada i zbog brisanja iz sudskog registra, briše se HPB Real d.d. zatvoreni investicijski fond s javnom ponudom za ulaganje u nekretnine – u likvidaciji. Fond je upisan u registar fondova pod identifikacijskim brojem NEK011, a njegovo je osnivanje odobreno rješenjem Hrvatske agencije za nadzor financijskih usluga od 7. svibnja 2008. godine (klasa: UP/I-451-04/07-06/28, urbroj: 326-113/08-11).

3. Ovo rješenje objavit će se u »Narodnim novinama«.

Obrazloženje

Hrvatskoj agenciji za nadzor financijskih usluga (dalje: Agencija) likvidator HPB REAL d.d. zatvorenog investicijskog fonda s javnom ponudom za ulaganje u nekretnine – u likvidaciji (dalje: likvidator fonda) dostavio je 30. rujna 2011. godine Rješenje Trgovačkog suda u Zagrebu o upisu u sudski registar brisanja dioničkog društva HPB Real d.d. zatvorenog investicijskog fonda s javnom ponudom za ulaganje u nekretnine – u likvidaciji, od 26. srpnja 2011. godine, a 11. srpnja 2011. godine dostavio je Rješenje Trgovačkog suda u Zagrebu o upisu u sudski registar prestanka rada dioničkog društva HPB Real d.d. zatvorenog investicijskog fonda s javnom ponudom za ulaganje u nekretnine – u likvidaciji, od 25. svibnja 2011. godine. Prije donošenja navedenih rješenja proveden je postupak likvidacije HPB Real d.d. zatvorenog investicijskog fonda s javnom ponudom za ulaganje u nekretnine – u likvidaciji sukladno Zakonu o trgovačkim društvima.

Uvidom u spis Agencije klasa: 451-04/10-16/15, utvrđeno je da je likvidator fonda izvještavao Agenciju o aktivnostima koje su vezane za postupak likvidacije HPB Real d.d. zatvorenog investicijskog fonda s javnom ponudom za ulaganje u nekretnine – u likvidaciji, te da je dostavio Agenciji početna likvidacijska financijska izvješća, izvješće o stanju fonda, prijedlog o podjeli imovine fonda, te zaključna likvidacijska financijska izvješća i izvješće o provedenoj likvidaciji, sukladno Pravilniku kojim se uređuje postupak, troškovi i rokovi likvidacije investicijskih fondova (»Narodne novine« broj 103/07).

S obzirom da je završen postupak likvidacije HPB Real d.d. zatvorenog investicijskog fonda s javnom ponudom za ulaganje u nekretnine – u likvidaciji, te da je Trgovački sud u Zagrebu 25. svibnja 2011. godine, donio Rješenje o upisu u sudski registar prestanka rada HPB Real d.d. zatvorenog investicijskog fonda s javnom ponudom za ulaganje u nekretnine – u likvidaciji, a 26. srpnja 2011. godine donio Rješenje o upisu u sudski registar brisanja HPB Real d.d. zatvorenog investicijskog fonda s javnom ponudom za ulaganje u nekretnine – u likvidaciji, potrebno je u registar fondova Republike Hrvatske upisati završetak postupka likvidacije HPB Real d.d. zatvorenog investicijskog fonda s javnom ponudom za ulaganje u nekretnine – u likvidaciji, sukladno članku 2. stavku 6. Pravilnika kojim se uređuje postupak, troškovi i rokovi likvidacije investicijskih fondova (»Narodne novine« broj 103/07), te je odlučeno kao u točki 1. izreke ovog rješenja.

Kako je HPB Real d.d. zatvoreni investicijski fond s javnom ponudom za ulaganje u nekretnine – u likvidaciji prestao s radom i brisan je iz sudskog registra potrebno ga je brisati i iz registra fondova Republike Hrvatske na temelju članka 5. stavka 2. Zakona o investicijskim fondovima (»Narodne novine« broj 150/05), kojim je propisano da se u registar fondova upisuju sve promjene podataka određenih Zakonom o investicijskim fondovima i Pravilnikom o sadržaju i načinu vođenja registra fondova (»Narodne novine« broj 29/06) te je odlučeno kao u točki 2. izreke ovog rješenja.

Prema odredbi članka 8. stavka 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-06/20

Urbroj: 326-113-11-1

Zagreb, 13. listopada 2011.

Član Uprave
Ivo Šulenta, v. r.

Rješenje, NN 118/2011-2309